Karl Dönitz
Store norske leksikon,Historie,Verdens historie og samtidshistorie,Europa,Tysklands historie,Tysklands historie fra 1933 til 1945
Karl Dönitz var en tysk sjøoffiser. Han var utpekt som Adolf Hitlers etterfølger som president i Tyskland.
Under første verdenskrig var Dönitz ubåtsjef. Han ledet oppbyggingen av en ny tysk ubåtflåte og var dens sjef fra 1936. Han ble admiral i 1942, storadmiral i 1943 og øverstkommanderende for den tyske marinen etter Erich Raeder. Dönitz ble utpekt av Hitler til etterfølger som statsoverhode, og oppnevnte en regjering 2. mai 1945, men måtte kapitulere overfor de allierte etter få dager. Han ble arrestert sammen med regjeringen 23. mai.I 1946 ble Dönitz dømt som krigsforbryter til 10 års fengsel av den internasjonale militærdomstolen i Nürnberg. Han ble løslatt i 1956.Dönitz utgav Zehn Jahre und Zwanzig Tage («Ti år og tjue dager») i 1958. Les mer i Store norske leksikon Andre verdenskrig Nürnbergprosessen